A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

51. számú előterjesztés

Alsónyék Község Önkormányzat Képviselő-testületének 2025. augusztus 6-án 
8.30 órakor megtartandó rendkívüli ülésére

Döntés a Versenyképes Járások Program keretében Konzorciumi Együttműködési Megállapodás elfogadásáról

	
Előterjesztő: Molnár István János polgármester

Készítette: Bozsolik Zoltán mb. városüzemeltetési irodavezető

Törvényességi ellenőrzést végezte: :Kondriczné dr. Varga Erzsébet 
                                                                                jegyző

Pénzügyileg ellenőrizte: Keresztes Katalin pénzügyi irodavezető

Tárgyalja: ---------
[bookmark: _GoBack]






Tisztelt Képviselő-testület!

A vidéki Magyarország élhetőségének és népességmegtartásának támogatása, a városok és községek kiegyensúlyozott fejlődésének biztosítása, valamint a települések közötti térségi együttműködések ösztönzése érdekében Magyarország Kormánya Versenyképes Járások Programot indított. 
A Program kiemelt célja, hogy a járások szempontjából jelentős, több település helyzetét javító, illetve az adott járás lakosságának minél nagyobb hányadát érintő fejlesztések támogatásával ösztönözze a térségi és települési együttműködéseket, megteremtse a párbeszédet a járások települései között annak érdekében, hogy közös céljaikat minél hatékonyabban valósítsák meg.


Bátaszék Város Önkormányzatának Képviselő-testülete 83/2025.(III.26.) önkormányzati határozatában foglaltaknak megfelelően 2025.03.18. napon benyújtásra kerültek a támogatási kérelmek.

Az alábbi projektek esetében bocsátanak ki Támogató Okiratot az eredményes hiánypótlást követően:

· Alsónána, Alsónyék, Báta, Bátaszék, Sárpilis, Szálka - szúnyogok elleni védekezéshez szükséges eszközök beszerzése, 4034462948 iratazonosító számon nyilvántartott támogatási igény
· Alsónána, Alsónyék, Bátaszék - külterületi utak és külterületi árkok karbantartásához szükséges eszközök beszerzése, 4034923580 iratazonosító számon nyilvántartott támogatási igény
· Báta, Alsónyék, Bátaszék, Pörböly, Mórágy, Bátaapáti - önkormányzati tűzoltóság tűzoltólaktanyájának korszerűsítése, 4034926103 iratazonosító számon nyilvántartott támogatási igény
· Alsónána, Alsónyék, Báta, Bátaszék, Decs, Pörböly, Várdomb - Bátaszéki Tanuszoda felújítási munkái, 4034445907 iratazonosító számon nyilvántartott támogatási igény 

A Tagok maguk közül a „Konzorciumi szándéknyilatkozat” és a  „Konzorciumi együttműködési megállapodás fejlesztési/támogatási igény benyújtására” elnevezésű dokumentum alapján a Bátaszék Város Önkormányzatát választották a Konzorcium vezetőjévé a fenti projektek tekintetében. 
A Konzorciumi Együttműködési Megállapodás szerint az alábbi főbb kötelezettségek állnak fent:
1. Az Áht. 50/A. §-a, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 84. § (2) bekezdés a) pontja alapján a Támogató által előírt biztosítékokat a Konzorciumvezető nyújtja. A Konzorciumvezető a Megállapodás aláírásával vállalja, hogy a Projektet önállóan és teljeskörűen megvalósítja, a Támogatói okiratban a Projektre vonatkozó szakmai, műszaki tartalommal, illetve a költségtervvel összhangban. A Konzorciumvezető gondoskodik a Projekt projektmenedzsmenti feladatainak ellátásáról, a Projekt megvalósítása körében szükséges közbeszerzési / beszerzési eljárás lefolytatásáról, 
a műszaki ellenőr megbízásáról, valamint tervezéshez/költségvetéshez/kivitelezéshez szükséges egyes egyéb szakértői szolgáltatásokról. Ezen feladatok ellátásáért a Konzorciumvezető számol el a Támogatási igényben foglaltak alapján.
2. A Tagok a Megállapodás aláírásával a Ptk. 6:11. §-a és 6:15. §-a alapján meghatalmazzák a Konzorciumvezetőt, hogy a Konzorcium tagjait más, harmadik személyek felé képviselje.
3. A támogatás felhasználásával a Projekt megvalósítása során beszerzett vagy létesített dolgok és egyéb, vagyoni értékkel rendelkező jogok feletti rendelkezés az alábbiak szerint kerül szabályozásra:
a. Bátaszéki Tanuszoda felújítási munkái	
A projekt megvalósítása során beszerzett vagy létesített dolgok és egyéb, vagyoni értékekkel rendelkező jogok feletti rendelkezés a Konzorciumvezetőt illeti meg.
b.	 szúnyogok elleni védekezéshez szükséges eszközök beszerzése
A projekt megvalósítása során beszerzett eszköz a Konzorciumvezető tulajdonába kerül.
c. külterületi utak és külterületi árkok karbantartásához szükséges eszközök beszerzése
A projekt megvalósítása során beszerzett eszköz a Konzorciumvezető tulajdonába kerül.
d. önkormányzati tűzoltóság tűzoltólaktanyájának korszerűsítése
A projekt megvalósítása során beszerzett vagy létesített dolgok és egyéb, vagyoni értékekkel rendelkező jogok feletti rendelkezés a Konzorciumvezetőt illeti meg.
4. A fenntartás, üzemeltetés feltételeiről és a fenntartási időt követően egy esetleges tulajdonosváltozás (értékesítés) során a konzorciumi tagokat megillető jogokról külön megállapodásban rendelkeznek a Tagok.
5. Amennyiben a Támogató szabálytalanság vagy a Támogatói okirat megszegése miatt a kifizetett támogatás visszafizetését rendeli el, a Konzorciumvezető köteles a szabálytalanság vagy szerződésszegés miatt visszakövetelt összeget közvetlenül a Támogató részére visszafizetni, az erre irányuló felszólításban foglaltak szerint. Ha a Konzorciumvezető a visszafizetési kötelezettségét a visszafizetési felszólításban meghatározott időpontig nem teljesíti, a Támogató a követelése teljes összegét kizárólag a Konzorciumvezetővel szemben érvényesítheti, azért a többi Tag nem tartozik helytállással. Amennyiben a szabálytalanságot vagy a szerződésszegést valamely Tag cselekménye vagy mulasztása okozta vagy abban az is közrehatott, úgy a Konzorciumvezető a szerződésszegéssel okozott károkért való felelősség szabályai szerint követelheti felmerült kára megtérítését a Tagtól.

A Közigazgatási és Területfejlesztési Minisztériumtól és a Tolna Vármegyei Igazgatóság Állampénztári Iroda Regionális Fejlesztési Programok Osztályától érkezett hiánypótlási felhívás.
Szükséges elfogadni a Konzorciumi Együttműködési Megállapodást, a konzorciumi csatlakozásról és a projekt megvalósításról is határozatot kell hozni.



Javasoljuk a határozati javaslatok elfogadását.

1. sz. H a t á r o z a t i    j a v a s l a t :
		      
Szúnyogok elleni védekezéshez szükséges eszközök beszerzése fejlesztési igény (4034462948 iratazonosító szám) megvalósítására

Alsónyék Község Önkormányzatának Képviselő-testülete
a) a Versenyképes Járások Program keretében a támogatott fejlesztést meg kívánja valósítani,
b) a fejlesztés megvalósítására létrejövő konzorciumhoz csatlakozik,
c) Bátaszék város Önkormányzat, mint konzorcium vezető és Alsónána, Alsónyék, Báta, Sárpilis, Szálka községi Önkormányzatok, mint konzorciumi tagok között létrejövő Konzorciumi Együttműködési Megállapodást jóváhagyja az előterjesztés 1.sz. melléklete szerinti tartalommal,
d) felhatalmazza a polgármestert a Támogató Okirat kibocsátásához szükséges nyilatkozatok és intézkedések megtételére, valamint a Konzorciumi Együttműködési Megállapodás aláírására.

Határidő: 2025. augusztus 8.
Felelős:   Molnár István János polgármester 
  (megállapodás aláírásáért)

Határozatról értesül: Bátaszéki KÖH városüz. iroda
                                  Bátaszéki KÖH pénzügyi iroda
                                  irattár









2. sz. H a t á r o z a t i    j a v a s l a t :
		      
Külterületi utak és külterületi árkok karbantartásához szükséges eszközök beszerzése, (4034923580 iratazonosító szám) megvalósítására

Alsónyék Község Önkormányzatának Képviselő-testülete
a) a Versenyképes Járások Program keretében a támogatott fejlesztést meg kívánja valósítani,
b) a fejlesztés megvalósítására létrejövő konzorciumhoz csatlakozik,
c) Bátaszék város Önkormányzat mint konzorcium vezető és Alsónána, Alsónyék települési Önkormányzat, mint konzorciumi tagok között létrejövő Konzorciumi Együttműködési Megállapodást jóváhagyja az előterjesztés 2.sz. melléklete szerinti tartalommal,
d) felhatalmazza a polgármestert a Támogató Okirat kibocsátásához szükséges nyilatkozatok és intézkedések megtételére, valamint a Konzorciumi Együttműködési Megállapodás aláírására.

Határidő: 2025. augusztus 8.
Felelős:   Molnár István János polgármester 
  (megállapodás aláírásáért)

Határozatról értesül: Bátaszéki KÖH városüz. iroda
                                  Bátaszéki KÖH pénzügyi iroda
                                  irattár


3. sz. H a t á r o z a t i    j a v a s l a t :
		      
Önkormányzati tűzoltóság tűzoltólaktanyájának korszerűsítése, (4034926103 iratazonosító szám) megvalósítására

Alsónyék Község Önkormányzatának Képviselő-testülete
a) a Versenyképes Járások Program keretében a támogatott fejlesztést meg kívánja valósítani,
b) a fejlesztés megvalósítására létrejövő konzorciumhoz csatlakozik,
c) Bátaszék város Önkormányzat, mint konzorcium vezető és Báta, Alsónyék, Pörböly, Mórágy, Bátaapáti község Önkormányzat, mint konzorciumi tagok között létrejövő Konzorciumi Együttműködési Megállapodást jóváhagyja az előterjesztés 3.sz. melléklete szerinti tartalommal,
d) felhatalmazza a polgármestert a Támogató Okirat kibocsátásához szükséges nyilatkozatok és intézkedések megtételére, valamint a Konzorciumi Együttműködési Megállapodás aláírására.

Határidő: 2025. augusztus 8.
Felelős:   Molnár István János polgármester 
  (megállapodás aláírásáért)

Határozatról értesül: Bátaszéki KÖH városüz. iroda
                                  Bátaszéki KÖH pénzügyi iroda
                                  irattár

4. sz. H a t á r o z a t i    j a v a s l a t :
		      
Bátaszéki Tanuszoda felújítási munkái (4034445907 iratazonosító szám) megvalósítására

Alsónyék Község Önkormányzatának Képviselő-testülete
a) a Versenyképes Járások Program keretében a támogatott fejlesztést meg kívánja valósítani,
b) a fejlesztés megvalósítására létrejövő konzorciumhoz csatlakozik,
c) Bátaszék város Önkormányzat, mint konzorcium vezető és Alsónána, Alsónyék, Báta, Pörböly, Várdomb községi Önkormányzat, Decs nagyközségi Önkormányzat, mint konzorciumi tagok között létrejövő Konzorciumi Együttműködési Megállapodást jóváhagyja az előterjesztés 4.sz. melléklete szerinti tartalommal,
d) felhatalmazza a polgármestert a Támogató Okirat kibocsátásához szükséges nyilatkozatok és intézkedések megtételére, valamint a Konzorciumi Együttműködési Megállapodás aláírására.

Határidő: 2025. augusztus 8.
Felelős:   Molnár István János polgármester 
  (megállapodás aláírásáért)

Határozatról értesül: Bátaszéki KÖH városüz. iroda
                                  Bátaszéki KÖH pénzügyi iroda
                                  irattár
